# Don Adams

Don Adams (Nova York, 13 d'abril de 1923 - Los Angeles, 25 de setembre de 2005), nascut Donald James Yarmy, era un actor estatunidenc més conegut pel seu paper com a Maxwell Smart (Superagent 86) en la sitcom de TV Get Smart (1965-1970, 1995), que també dirigia i escrivia. Adams va guanyar l'Emmy tres vegades consecutives per aquest personatge (1967-1969). També va assolir fama addicional per ser la veu de l'Inspector Gadget en els títols.

## Biografia

Adams era fill de William Yarmy, un jueu hongarès, i Consuelo Morgan, catòlica amb herència holandesa i irlandesa.
Don Adams va servir amb els Marines dels Estats Units durant la Segona Guerra Mundial al Pacífic. Va ser ferit durant la batalla de Guadalcanal i va contraure malària, gairebé morint de febre. Els rumors que va ser l'únic membre del seu escamot en sobreviure a Guadalcanal no són certs.
Adams més tard treballa com a còmic i mim, prenent el nom artístic de Don Adams després del casament amb la cantant Adelaide Efantis, que actuava sota el nom d'Adelaide Adams. Després del seu divorci, va continuar emprant el malnom "Adams", explicant (potser còmicament) que se'l va quedar perquè sempre acabava cansat en les audicions que anaven per ordre alfabètic, tot fent referència al seu Yarmy natal.
Moria a Los Angeles, Califòrnia, a l'edat de 82 d'una sobtada infecció de pulmons després d'una batalla amb limfoma d'ossos. Se'l va enterrar a Hollywood Forever Cemetery.

## Carrera

El seu treball a la televisió començava el 1954, quan guanya el Arthur Godfrey's Talent Scouts amb una comèdia verbal escrita pel seu amic d'infantesa Bill Dana. A més a més d'aparèixer en nombroses comèdies, varietats, i sèries dramàtiques, Adams tenia un paper a la sitcom de la NBC The Bill Dana Show (1963-65), amb un personatge de detectiu d'hotel gairebé idèntic al que prompte interpretaria a "Get Smart". El paper de l'hoteler era interpretat per Jonathan Harris, el qual més tard feia un paper de client a "Get Smart" el 1970.
Els projectes d'Adams després de "Get Smart" no van tenir el mateix èxit, incloent-hi la sèrie de comèdia The Partners (1971-1972), un concurs anomenat Don Adams´ Screen Test (1975-1976) i tres intents de reanimar a Maxwell Smart durant els anys 1980. Continuava fent la majoria dels seus ingressos en el seu treball en escena i en clubs. Tanmateix, astutament va escollir l'opció d'esdevindre co-propietari dels drets de "Get Smart", la qual cosa li va garantir una important font d'ingressos.
Don Adams també va posar veu a Tennessee Tuxedo and His Tales (1963-1966), però va ser més famós com la veu d'Inspector Gadget a la capçalera d'aquella sèrie de televisió (1983-1985) i l'Especial de Nadal; fins i tot va convertir-se en una forma animada per aparèixer en un episodi de The New Scooby-Doo Movies,emès per la CBS el 13 d'octubre de 1973. També va provar un retorn a la sitcom al Canadà, amb Check it Out! (1985), a la qual va estar durant tres anys, però sense assolir gaire renom fora del Canadà.
Adams manifestava en entrevistes que la seva famosa caracterització de veu de "clippy" era una exageració de l'estil de l'actor William Powell. Ocasionalment, també li agradava fer una imitació de Ronald Colman.
A la versió de la pel·lícula Inspector Gadget (1999), protagonitzada per Matthew Broderick, Adams era la veu del gos Brain en els crèdits finals.

## Vida personal

Don Adams es va casar i divorciar tres vegades, i va tenir set fills i filles.